Emgann Rossignol

**Emgann Rossignol** a dremenas e Belgia d'an 22 a viz Eost 1914, e kumun Rossignol (hiriv staget ouzh Tintigny), e Gaume (kreisteiz ar vro). Un darn eus Emgann an Harzoù e deroù ar Brezel-bed kentañ e voe, etre an arme alaman en un tu hag an arme c'hall en tu all, Bretoned en o zouez.

Da enebiñ ouzh aloubidigezh Belgia gant an Alamaned en doa roet ar jeneral Joseph Joffre an urzh da dagañ kreiz an arme alaman.

Graet e voe an dagadenn gant ar Pevare Arme c'hall, anezhi ur rejimant trevadennel eus Indez-Sina hag ur rannarme all.

## Unvezioù

*Gant an Alamaned:
** an 38 hag ar 51 Rejimant Troadegiezh.
*Gant ar C'hallaoued : 
** an  rannarme a droadeien drevadennel (jeneral Léon Raffenel), ha war an diwezhad an 2 rannarme a droadeien drevadennel (jeneral Leblois), div rannarme eus an armead drevadennel (jeneral Lefèvre); hervez an dihelloù gall avat ne vije ket bet a soudarded indesinat en armeoù-se; 
** ar  armead c'hall (jeneral de Langle de Cary).

## An emgann
Soudarded war-droad an 3de rannarme troadegiezh trevadennel, dindan urzhioù Léon Raffenel, ac'h eas d'an enebour goude urzhioù Joffre, hag en em gavas dirak marc'heien alaman en hanternoz da Rossignol. A-benn ur pennad edont dirak difenn kreñv an Alamaned.

Treiñ foll a reas ar jeneral Raffenel ha lazhet e voe, evel 7 000 soudard all, en o zouez Ernest Psichari, mab-bihan da Ernest Renan.

## Disoc'h
Un trec'h meur e voe d'al lu alaman, riñset e voe an nerzhioù gall gant 11 388 koll (lazhet, gloazet pe steuziet), pa ne gollas an Alamaned nemet etre 3 473 ha 3 984 soudard.

Kalonek e oa bet an unvezioù gall ha lod anezho bet kollet 70% eus o soudarded. Lazhet e voe ar jeneral Léon Raffenel hag ar penn-brigadenn Charles Rondony, ha prizoniet e voe ar penn-brigadenn all Charles Montignault. Darn eus ar brizonidi paket gant an Alamaned a oa gloazet. Peurzistrujet e voe an Trede Rannarme Troadegiezh Trevadennel gant 10&nbsp;520 den lazhet, gloazet pe aet da goll ; 868 all eus an Eil Rannarme Troadegiezh Trevadennel a voe lazhet pe c'hloazet.

## Torfedoù brezel
Embann a reas an Alamaned e oa bet bet tennet warno gant tud disoudard e Tintigny ha Rossignol, ma voe lazhet 63 den eus ar vro goude an emgann, ha 122 all goude, pa voent kondaonet gant ul lez-varn ofiserien alaman. Distrujet e voe 183 ti.

## Tro-dro d'an emgann
Ar rejimantoù trevadennel a oa savet an darn anezho gant Bretoned ha tud eus Provañs.

Skrivañ a ra an Tregeriad Jarl Priel e klevas e Brest e oa bet distrujet e rejimant kozh. Er bajenn 168 e lenner : * Ger ebet ne rannas ar c'hazetennoù eus ar gwall-daol-se, ha den ne glevas komz eus Rossignol.*

## Deizioù war-lerc'h
Bodet e voe o 5000 prizoniad gant an Alamaned, da noz an emgann end-eeun hag ivez en deiz war-lerc'h, en norzh da Rossignol, en ul lec'h hag a zo bet anvet « Camp de la Misère » goude, betek ar 25 a viz Eost pa voent kaset da Alamagn. An dud disoudard a voe implijet da zouarañ korfoù an dud hag ar c'hezeg marv e fozioù boutin. En 1917 e voe bodet ar fozioù war-goust ar c'humunioù e teir bered ha ne chom nemet div anezho ken.

Kenderc'hel a reas kiladenn ar IVvet rannarme c'hall en deiz war-lerc'h.

## Monumantoù
Un aoter zo bet savet da Ernest Psichari e Rossignol, diwar intrudu ar barzh Thomas Braun ha Henri Massis. Klasket ez eus bet lakaat Psichari, soudard a vicher, da haroz broadel gall.


Image:Tombe Psichari.jpg|Bez Ernest Psichari e bered Rossignol. *(Luc'hskeudenn graet etre 1918 ha 1919).*
Image:Stèle Psichari 02.jpg|Maen-koun da Ernest Psichari war lez an hent da Rossignol.
Image:Stèle Psichari.jpg|Maen-koun e-lec'h ma varvas Ernest Psichari e Rossignol.


Bretoned zo a zo bet merket o anv ouzh monumantoù o farrez c'henidik, da skwer: 
*e Ploeneg, François Moullec, ganet e 1894 .
*e Marzhinieg-Houarnruz, Pierre Marie Auguste Geslin.

## Levrlennadur
* M. DENOLLE, *La Grande Guerre vécue - racontée - illustrée par les combattants, tome premier* - pp. 61-65, Librairie Aristide Quillet, Pariz, 1922
* *ROSSIGNOL, 22 août 1914*, in *Journal du commandant Jean MOREAU, chef d'état-major de la 3e division coloniale,* Jean-Louis Philippart hag Eric Labayle, Anovi, 2002

## Liammoù diavaez
*  ''Rossignol, Cimetière du Plateau'', 1914-18.be
*  *[https://horizon14-18.eu/wa_files/2eme_20RIC_20Bataille_20de_20Rossignol.pdf Le 2ème Régiment d’Infanterie Coloniale]*, Horizons 14-18

## Notennoù ha daveennoù